Württemberg-Hohenzollern

Württemberg-Hohenzollern var en delstat i Vest-Tyskland fra 1945 til 1952. Delstaten ble etablert innenfor den franske okkupasjonssonen i Tyskland. Den omfattet den sørlige del av den tidligere frie folkestaten Württemberg og den del av Provinsen Hohenzollern som tilhørte Fristaten Preussen. Delstatens hovedstad var Tübingen. Württemberg-Hohenzollern omfattet 10 406 km² med ca. en million innbyggere. Delstaten ble 25. april 1952 sammen med delstatene Baden og Württemberg-Baden, slått sammen til delstaten Baden-Württemberg.
 Referanser 

Kategori:Tysklands historie (1945–1990)
Kategori:Stater og territorier etablert i 1945
Kategori:Stater og territorier opphørt i 1952
Kategori:Tidligere tyske forbundsstater